ประจำเดือน เดือนที่แล้วหมดวันที่21ตุลาคม แล้วมีพสพกับแฟนวันที่27ตุลาคมแบบไม่ได้ป้องกันแต่อวัยวะเพศของเพศชายเข้าไปไม่สุดแต่หนูถึงจุดสุดยอดสอดใส่ได้แค่ส่วนปลายไม่ถึง5นาทีก็เอาออก หลังจากมีพสพก็กินยาคุมฉุกเฉินชนิด1เม็ดในเวลาไม่เกิน3ชั่วโมง หลังจากนั้นวันที่2พฤศจิกายนก็มีเลือดออกคลายประจำเดือนเป็นเวลา3-4วันแล้วหมดไป ต่อจากนั้นก็มีเลือดออกอีกครั้งคาดว่าน่าจะเป็นประจำเดือน ออกมาในวันที่11-15พฤศจิกายน ว่าหนูมีเปอร์เซ็นต์ท้องหรือไม่คะ เลือดที่ออกมาคือประจำเดือนหรือเลือดล้างหน้าเด็ก เพราะมันมาเร็วกว่าปกติตอนนี้สับสนมากค่ะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์การรับประทานยาคุมฉุกเฉินอาจทำให้-ประจำเดือนมาผิดปกติหรือมีเลือดออกจากช่องคลอดก่อนมีประจำเดือน-คัดตีงหน้าอก-คลื่นไส้ อาเจียน-ปวดท้องจากอาการที่เล่ามาน่าจะเกิดจากผลข้างเคียงของยาคุมฉุกเฉินได้ ส่วนเลือดล้างหน้าเด็กนั้นไม่ได้เกิดในหญิงตั้งครรภ์ทุกคน จะออกมาเล็กน้อยประมาณ 1-2 วัน เกิดประมาณ 10-14 วันหลังปฏิสนธิในกรณีนี้ที่ไม่แน่ใจ อาจซื้อชุดตรวจการตั้งครรภ์มาตรวจเองเบื้องต้น ให้ผลบวกได้ 10-14 วันหลังปฏิสนธิ และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก